Trefargefoto er den eldste fargefotografiteknikken. Prinsippet ble beskrevet teoretisk allerede i 1855 av James Clerk Maxwell, men først vist i praksis i 1861 under et foredrag i London. Trefargefoto er komplisert å utføre og fikk aldri noe stort omfang. Harald Renbjør (1889–1956) fra Levanger var norsk pioner i fargefotografering og utforsket trefargefotoet sammen med andre fargefototeknikker gjennom hele livet.